Kepa Ordoki

Kepa Ordoki Vázquez (1912ko abuztuaren 3a, Irun, Gipuzkoa – 1993, Baiona, Lapurdi) Eusko Gudarosteko gipuzkoar gudaria eta EAE alderdiko kidea izan zen. Bigarren Mundu Gerran zehar, Frantziako Gironde departamenduan borrokatu zen Gernika Batailoiaren buruzagia izan zen.

 Biografia 

EAE-ANVko kide egin zen (1931) eta Espainiako Gerra Zibilean borrokatu zen, Gipuzkoan, Bizkaian eta Santanderko frontean. 1937. urtean atxilotu eta heriotza-zigorra eman zioten, baina zigorra aldatu zioten eta Duesoko espetxetik ihes egitea lortu zuen.

Frantziara erbesteratu zen lehenik, eta Mexikora gero. Erresistentziarekin jarri zen harremanetan, alemaniarren aurka. Eusko Jaurlaritzaren mendeko Gernika Batailoiaren buru izendatu zuten, eta De Larminat jeneralaren agindupean alemaniarren aurka borrokatu zen Frantziako estatuan. Pointe de Graveko gudu gogorretan parte hartu zuen alemaniarren aurka; de Gaulle jeneralak zoriondu egin zuen Frantziaren alde egin zuenagatik (1954).

Azken urteetan Euskal Herriko borroka armatuaren alde jardun zuen.

 Ikus gainera 
 Gernika Batailoia

 Erreferentziak 

 Kanpo loturak 
 Kepa Ordokiren biografia Auñamendi entziklopedian. Euskomedia.org 

Kategoria:Eusko Ekintza Gudarosteko gudariak
Kategoria:Eusko Gudarosteko ofizialak
Kategoria:Ekintzaleak
Kategoria:Irundarrak
Kategoria:Bigarren Mundu Gerrako militarrak
Kategoria:Baionan hildakoak